جاڙي

ديھ جاڙي  سنڌ جي ضلعي قمبر شهدادڪوٽ جي شھدادڪوٽ تعلقي جي يونين ڪائونسل نمبر 1 جمالي جي ھڪ ديھ جو نالو آهي جيڪا قطريا تپي ۾ واقع آهي. 
تاريخ
بورڊ آف روينيو سنڌ جي ديھن واري پراڻي نقشي مطابق ھن ديھ ۾ صرف ھڪ ڳوٺ واقع ھيو جنھن جو نالو جاڙي ڏيکاريل آهي جيڪو نالو ھن ديھ تي پڻ پيو. ھاڻي ان ديھ ۾ جاڙي ۽ سڪندرآباد نالي ٻہ ڳوٺ واقع آھن. 

سڪندر آباد اتان جي مقامي زميندار سڪندر حيات اعواڻ آباد ڪرايو جيڪو شھدادڪوٽ جو ھڪ سماج سڌارڪ معزز شخصيت ھيو جنھن ھن ديھ جي ترقي لاء پنھنجو ڪردار ادا ڪندي ڳوٺ سڪندر آباد ۾ ٽيليفون جي سھولت لاء پبلڪ ڪال آفيس ۽ ھڪ پوسٽ آفيس پڻ قائم ڪرائي.

جاگرافي
ھن ديھ جي اتر ۾  قبو سعيد خان تعلقو جي ديھ جمالي، اوڀر ۾ ديھ شاھو جمالي، ڏکڻ ۾ ديھ قطريا ۽ اولھ ۾ قبو سعيد خان تعلقو جي ديھ وريل ۽ ديھ ٻيلاٽي واقع آهن. ھن ديھ جي مڪمل روينيو سروي ٿيل آهي

آبادي
2017 جي آدمشماري مطابق ھن ديھ جي ڪل آبادي 995 ھئي جيڪا 150 خاندانن تي مشتمل ھئي..

حوالا

زمرو:شهدادڪوٽ تعلقو
زمرو:شهدادڪوٽ تعلقي جون ديھون
زمرو:قمبر شهدادڪوٽ ضلعي جون ديھون